CELEX: 51999SC1702
Language: fi
Date: 1999-10-27
Title: Luonnos: ETA:N SEKAKOMITEAN PÄÄTÖS ETA-sopimuksen liitteen XIII (Liikenne) muuttamisesta - Luonnos yhteisön yhteiseksi kannaksi -

Avis juridique important

|

51999SC1702

Luonnos: ETA:N SEKAKOMITEAN PÄÄTÖS ETA-sopimuksen liitteen XIII (Liikenne) muuttamisesta - Luonnos yhteisön yhteiseksi kannaksi -  /* SEK/99/1702 lopull.*/  

Luonnos: ETA:N SEKAKOMITEAN PÄÄTÖS ETA-sopimuksen liitteen XIII (Liikenne) muuttamisesta - Luonnos yhteisön yhteiseksi kannaksi - (komission esittämä) PERUSTELUT1. ETA-sopimuksen liitteen XIII siviili-ilmailua koskevassa VI luvussa määrätään siirtymäkaudesta, joka päättyy 1. tammikuuta 2000, jollei ETA:n sekakomitean suorittamasta tarkastelusta muuta johdu. Liechtenstein on kyseisen tarkastelun aikana pyytänyt siirtymäkauden pidentämistä.2. Siirtymäkauden oikeuttaneissa olosuhteissa ei ole tapahtunut muutosta. Kyseistä alaa koskevan yhteisön lainsäädännön täysimääräinen soveltaminen avaisi vähämerkityksiset Liechtensteinin markkinat yhteisössä toimiville liikenteenharjoittajille, mutta Liechtensteiniin sijoittautuneet toimijat pääsisivät käytännössä kaikille reiteille ETA:n alueella. Tämän vuoksi siirtymäkauden kielteiset seuraukset koskevat ainoastaan Liechtensteinia.3. ETA:n sekakomitean olisi tämän vuoksi tehtävä oheinen päätös ETA-sopimuksen liitteen XIII muuttamisesta.4. ETA-sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b) alakohdan mukaan neuvosto vahvistaa yhteisön kannan päätöksiin, jotka koskevat yhteisön lainsäädännön laajentamista merkittävin muutoksin. 5. Neuvostoa pyydetään tämän vuoksi hyväksymään oheinen luonnos yhteisön kannaksi, jotta siitä voidaan tehdä ETA:n sekakomitean päätös. Luonnos:ETA:N SEKAKOMITEAN PÄÄTÖSETA-sopimuksen liitteen XIII (Liikenne) muuttamisestaETA:n SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on mukautettuna Euroopan talousaluetta koskevan sopimuksen mukauttamisesta tehdyllä pöytäkirjalla, jäljempänä 'sopimus', ja erityisesti sen 98 artiklan,sekä katsoo, ettäEuroopan talousalueesta tehdyn sopimuksen voimaantulosta Lichtensteinin ruhtinaskunnan osalta 10 päivänä maaliskuuta 1995 tehdyssä ETA:n neuvoston päätöksessä N:o 1/95 [1] säädettiin, että Liechtensteinin on pantava täytäntöön ne säädökset, joihin sopimuksen liitteessä XIII olevassa VI luvussa (siviili-ilmailu) viitataan, 1 päivästä tammikuuta 2000, jollei ETA:n sekakomitean vuoden 1999 aikana suorittamasta tarkastelusta muuta johdu,[1]  EYVL L 86, 20.4.1995, s. 58.sekakomitean sopimuksen liitteen XIII siviili-ilmailua koskevan VI luvun mukaisesti suorittamassa tarkastelussa katsottiin, että siirtymäkauden oikeuttaneissa erityisissä olosuhteissa ei Liechtensteinin osalta ole tapahtunut muutosta, jatällä perusteella on aiheellista pidentää siirtymäkautta 1 päivään tammikuuta 2002 asti,ON PÄÄTTÄNYT SEURAAVAA:1 artiklaKorvataan liitteen XIII siviili-ilmailua koskevan VI luvun otsikon ja alaotsikon "i) Kilpailusäännöt" välissä oleva teksti seuraavalla tekstillä:"Liechtensteinin on pantava täytäntöön ne säädökset, joihin alaotsikoiden ii-vi alla viitataan, 1 päivästä tammikuuta 2002, jollei sekakomitean vuoden 2001 aikana suorittamasta tarkastelusta muuta johdu."2 artiklaTämä päätös tulee voimaan [1 päivänä tammikuuta 2000], jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle.3 artiklaTämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä ... 1999.ETA:n sekakomitean puolestaN. v. Liechtenstein  PuheenjohtajaETA:n sekakomitean sihteerit